Franciscus Ryckhals
Franciscus Ryckhals (vulgo: François vel Frans Ryckhals vel Rijckhals; Medioburgo 3 Maii anno 1609 natus; Medioburgo 29 Iulii anno 1647 mortuus) saeculi aurei pictor delineatorque Nederlandicus fuit.

Biographia 
Petri de Bloot discipulus, probabililter, ante in Medioburgo, postea im Dordraco annis 1633-1634 et postremo etiam in Medioburgo de 1638 usque ad 1647 laboravit. Anno 1640 in Antverpia cum Davide Teniers iuniore picturam perfecit. Anno 1642 in Medioburgo praefecti filiam in matrimonium duxit et in domu paterna, quae hodie museum pictoris dicatum est, vixit.

Maxime ruris facies, praesertim italianas etiam cum Bibliorum figuris, naturas mortuas, praecipue ruris, florum, pomorum, piscium, venationes, generis atque religiosa argumenta pinxit. Sed praesertim, ob parvas ruris generis effigies et naturas mortuas cum aureis atque argenteis testis clarus fuit. Cursus eius incipiens, se dedit in animalium picturam et ruris naturas mortuas effigiendas. Ex 1640 praecipue naturas mortuas cum rebus sumptuosis perfecit, sed etiam ruris facies, generis argumenta et pisces pinxit. 

Huius artificis opera, in Berolino, Petropoli et Budapestino conservata, inter Secundum bellum mundanum deleta sunt.

Gulielmi Buytewech Alberti Cuypque consectator, ab Hadriano van de Venne Ryckhals adductus est et Philippi Angel opera adduxit. Aliquot eius naturae mortuae a Francisco Hals II attributae sunt, ob subscriptionis eius implicatae interpretationem pravam.

Laurentius Bernards et, fortasse, Gulielmus Kalff discipuli eius fuerunt.

Opera 
 Tabulatum explorans, pictura supra tabula cum pigmento oleario, 52,8 × 81,5 cm, 1637, Museum Nationale, Varsoviae
 Natura mortua, pictura supra tela cum pigmento oleario, Musée des Beaux-Arts, Dunquercae
 Domus agrestis, pictura supra tabula cum pigmento oleario, Museum Fabre, Monspessulano

Notae

Bibliographia

Nexus externi 

 Franciscus Ryckhals in Artnet 

Pictores Nederlandiae
Artifices Nederlandiae